૨૫ લાખથી વધુ કરપાત્ર આવક ધરાવતા કરદાતાઓએ, તેમના પોતાના સ્વમાલિકીના ધંધા કે વ્યવસાયના સરવૈયામાં કે તેમની ભાગીદારી પેઢીના સરવૈયામાં તેમની જે મિલકતો કે જવાબદારીઓ દર્શાવી હોય, તે સિવાયની મિલકતો, જેમ કે જમીન, મકાન, બેન્ક કે અન્ય ડિપોઝિટ, શેર- સિક્યોરિટી, ઇન્સ્યોરન્સ પોલિસી, લોન- એડવાન્સ, રોકડ, ઘરેણાં- ઝવેરાત, આર્ટ કલેકશન્સ, વાહનો, બોટ તેમજ વિમાનો તથા આવી મિલકતો સંબંધી જવાબદારીઓની નાણાકીય વિગતો તેમના આવકવેરા રિટર્નમાં શિડયૂલ AL હેઠળ દર્શાવવાની રહે તેવી જોગવાઈ કરવામાં આવી.